ดัชนีหุ้นภาคเช้าปิดบวก 2.61 จุด
ตลาดหุ้นวันที่ 20 ก.ค. เปิดตลาดบวกแรงจนขึ้นไปสูงสุดที่ระดับ 836.82 จุด หลังจากนั้นอ่อนตัวเล็กน้อยมาปิดตลาดที่ระดับ 833.01 จุด บวก 2.61 จุด หรือ 0.31% มูลค่าตลาด 18,231 ล้านบาท
20 ก.ค. 2553

ตลาดหุ้นวันที่ 20 ก.ค. เปิดตลาดบวกแรงจนขึ้นไปสูงสุดที่ระดับ 836.82 จุด หลังจากนั้นอ่อนตัวเล็กน้อยมาปิดตลาดที่ระดับ 833.01 จุด บวก 2.61 จุด หรือ 0.31% มูลค่าตลาด 18,231 ล้านบาท 
นายธวัชชัย อัศวพรไชย ผู้อำนวยการฝ่ายวิเคราะห์ บล.โกลเบล็ก กล่าวว่า ขณะนี้นักลงทุนหันมาเล่นหุ้นขนาดกลางและเล็ก แม้ว่ามูลค่าตลาด(มาร์เก็ตแคป) จะเล็ก แต่เล่นทั้งตลาด ทำให้ดันดัชนีหุ้นขึ้นได้ อีกทั้งขณะนี้ปัจจัยการเมืองไม่ได้สร้างความกังวลใจให้กับนักลงทุน
ในช่วงบ่ายดัชนีน่าจะแกว่งตัวและอาจเห็นการขายทำกำไรบ้างคาดว่าจะเคลื่อนไหวในกรอบแนวรับ 823 จุด และแนวต้าน 840 จุด อย่างไรก็ตาม เชื่อว่า สัปดาห์นี้ดัชนีหุ้นคงไม่สามารถขึ้นทดสอบระดับ 840 จุดได้ เพราะดัชนีขึ้นมาสูงแล้ว